વર્ષ 2004ના આઇઆરએસ અધિકારી વિજય કુમાર સિંહ વર્ષ 2014થી અમદાવાદમાં ફરજ બજાવે છે. આ 44 વર્ષીય અધિકારી મુંબઇ મેરેથોન, દિલ્હી હાફ મેરેથોન, સાબરમતી મેરેથોન, બેંગલુરુ મેરેથોન અને ગોવા રિવર મેરેથોન સહિત 15 મેરેથોનમાં ભાગ લઇ ચૂક્યા છે. 2012માં નાગપુરની નેશનલ એકેડમી ઓફ ડાયરેક્ટ ટેક્સમાં ફરજ બજાવતી વખતે તેમણે માત્ર પોતાના શોખના ભાગ તરીકે લાંબી દોડની શરૂઆત કરી હતી, જે આદત તેમણે હજુ સુધી ચાલુ રાખી છે. તેઓ ભારત બહાર વિદેશમાં પણ મેરેથોનમાં ભાગ લઇ ચૂક્યા છે.